John W. Fitzpatrick

John Weaver FITZPATRICK (17a de Septembro, 1951, en Saint Paul (Minesoto)) estas usona ornitologo konata ĉefe pro sia esplorado pri sudamerika birdaro kaj pri la konservado de la Florida makisgarolo. li estas nun la Direktoro de la Cornell Lab of Ornithology en Ithaca (Nov-Jorkio). 

Kariero
Li veturis ofte al malproksimaj areoj de Sudameriko, aparte al okcidento de la Amazona baseno kaj al Andaj montetoj. En 1996, li published Neotropical Birds: Ecology and Conservation, kompleta sintezo de ekologia informo pri la regiono kovrante 4037 birdospeciojn el Meksiko suden ĝis Fajrolando. Kun aliaj biologoj, Fitzpatrick priskribis kelkajn speciojn kaj subspeciojn novajn al la scienco kiel la Blankflugila henikoreno (Henicorhina leucoptera), la Cinama kriĉostrigo, la reĝa sunanĝelo (Heliangelus regalis), la Manua formikbirdo (Cercomacra manu), la Cinambrusta todtirano (Hemitriccus cinnamomeipectus), kaj la Cinamvizaĝa tiraneto (Phylloscartes parkeri).

Krom liaj klopodoj profite al la Florida makisgarolo, li laboris ankaŭ por la konservado de la Havaja korvo kaj de la Eburbeka pego. Li servis en la estraro de la National Audubon Society kaj estis Prezidanto de la Usona Societo de Ornitologoj (AOU) el 2000 ĝis 2002. Sub lia estreco, la Cornell Lab of Ornithology iĝis tutmonda referenco en publika engaĝiĝo ĉe birdoj kaj birdokonservado pere de alireblaj retrimedoj kiel platfomoj Avian Knowledge Network, Citizen science kaj eBird. Publikaj datumoj de la platformo eBird estas uzataj tutmonde por gvidi kaj plani konservadajn programojn, studi klimatan ŝanĝon kaj studi birdajn ĉeestojn kaj migradpadronojn.

En 1995, Fitzpatrick fariĝis la Direktoro Louis Agassiz Fuertes de la Cornell Laboratorio de Ornitologio en Ithaca, Novjorkio. Li ankaŭ estas profesoro pri ekologio kaj evolucia biologio ĉe la Universitato Cornell. Li daŭre instruas kaj mentoras diplomiĝintajn kaj bakalaŭrajn studentojn.

Referencoj

Kategorio:Usonaj ornitologoj